એક દિકરી માટે એના પિતા જ સુપરહીરો હોય છે. દરેક દિકરી પોતાના પપ્પાની લાડલી હોય છે. દિકરી પોતાના માતા-પિતાના કાળજાનો કટકો ગણાય છે. આજના જમાનામાં લોકો દિકરાની ચાહત અને દિકરાનાં પ્રેમમાં એટલા બધા ઘેલા થઈ ગયા છે કે દિકરીને ભૂલી જાય છે, એની અવગણના કરવા લાગે છે, જે બિલકુલ યોગ્ય નથી. આપણે બધાએ સમજવાની જરૂર છે કે જે લાડ-પ્રેમ આપણે છોકરાને કરીએ છીએ એવી જ રીતે દિકરીને પણ પોતાના ભાગનો પ્રેમ મળવો જોઈએ. દિકરા-દિકરી વચ્ચેનો તફાવત ભૂલી જઈને પોતાની દિકરીનો ભણાવો, ગણાવો અને આગળ વધવા દો.